Sigrid Boo

Sigrid Boo, født Maren Sigrid Holmesland, (1898–1953) var en norsk forfatter av populærbøker. Hun ble født og døde i Oslo, men vokste opp i Larvik 1899–1909. 

Hun var en av Norges mestselgende forfattere i mellomkrigstiden, og bøkene hennes er oversatt til tretten språk. På en humoristisk måte beskriver bøkene samtidsaktuelle temaer som spenner fra alt til arbeidsledighet og trang økonomi, kjærlighet, tuberkulose og å ha tjeneste hos andre, blant annet i suksessboka Vi som går kjøkkenveien (1930), som ble filmatisert i 1933, som en parallell norsk og svensk produksjon. Den svenske filmen fikk tittelen Vi som går köksvägen. Romanen ble også dramatisert av Gösta Stevens og satt opp i 1931 på Den Nationale scene med bl.a. Aagot Ekeby og Kirsten Heiberg i hovedrollene, og i 1932 på Falkbergets teater og Det Nye Teater. Bias Bernhoft og Bjørn Sand laget i 1957 en sangfarse av boken til Edderkoppens femtenårsjubileum, den ble meget populær og ble sendt på turné. Også bøkene hennes ble svært populære i Sverige og solgte i store opplag. Selv i tider som disse ble dramatisert av Finn Bø i 1933, og var hovedrolleinnehaver Else Heibergs debut.

 Bakgrunn 
Hennes far var juristen og stortingsmannen Peter Holmesland (1866–1933), og hennes bror var politikeren og høyesterettsadvokaten Eilif Løvrak Holmesland (1896–1956). Hun hadde også flere søstre. 

Sigrid Boo gikk engelsklinjen ved Skien gymnas. 

I 1925 giftet hun seg med den svenskfødte Gustaf Waldemar Boo (født 1900), som var direktør ved Norsk film AS.  

 Bibliografi 
Alle utgitt på Aschehoug forlag.

 1922: Valmuen
 1930: Vi som går kjøkkenveien
 1932: Selv i tider som disse – med omslagsillustrasjon av Harald Damsleth
 1933: Du deilige liv!
 1934: Alle tenker på sig – det er bare jeg som tenker på mig – med omslagsillustrasjon av Finn Havrevold
 1936: Fire i bilen – med omslagsillustrasjon av Edvarda Lie
 1937: En dag kom hun tilbake
 1938: Ellers hadde vi det festlig
 1940: Heldig ung dame – med omslagsillustrasjon av Harald Damsleth
 1942: Daglig strev i Norden – med tegninger av Gösta Hammarlund

 Antologier o.l. 
 Det første jeg fikk trykt. 33 norske forfattere utleverer seg. Redigert av Eli Krog. Bidrag fra Sigrid Boo, Johan Borgen, Finn Bø m.fl. (Gry) 
 Humør 1931 – humoresken «En pedant»
 Vinterboka (1943) – redigert av Herman Wildenvey; humoresken «Aftens hos Ruth og Alfred»
 Forfatternes julehelg: tekster fra Den norske Forfatterforenings julehelg-hefter utgitt i årene 1915–1957. (1993) Redigert av Brikt Jensen. («Funkisjul», første gang utgitt i 1933)

 Oversettelser til svensk 
 Ung dam med tur (1941) (originaltittel: Heldig ung dame)
 Men annars hade vi roligt (1938) (originaltittel: Ellers hadde vi det festlig)
 Raka landsvägen (1937)
 En dag kom hon tillbaka (1937) (originaltittel: En dag kom hun tilbake)
 Livhanken (1937) – oversatt av Elsa Thulin (originaltittel: Du deilige liv!)
 Alla tänker på sig – det är bara jag som tänker på mig (1934) (originaltittel: Alle tenker på sig – det er bare jeg som tenker på mig)
 Även i tider som dessa (1932) (originaltittel: Selv i tider som disse)
 Vi som går köksvägen (1931) (originaltittel: Vi som går kjøkkenveien)

 Oversettelser til finsk 
 Kyökin puolella (Vi som går kjøkkenveien) WSOY, 1931, 1933, 1936, 1941 1953, 1959 og 1973 (Siniset, Taskukirjasto 110) ISBN 951-0-00084-1
 Tällaisinakin aikoina (Selv i tider som disse) WSOY, 1933, 1941
 Rakas oma minä: romaani, övers. Anna Talaskivi. WSOY, 1935, 1936, 1955
 Mutta muuten meillä oli hauskaa (Ellers hadde vi det festlig), övers. Sirkka Nuormaa. WSOY, 1939
 Kun onni potkaisee, WSOY, 1941, 1959
 Nauru ei ole kortilla; övers. Laila Järvinen. WSOY, 1943

 Oversettelser til engelsk 
 The long dream (1939)
 Lady Help, a novel from the Norse (1933)
 Servants' Entrance (1933)

 Filmografi (utvalg) 
 1933 – Vi som går kjøkkenveien
 1937 – Selv i tider som disse (tysk originaltittel: Vor Liebe wird gewarnt)
 1941 – Heldig ung dame (svensk originaltittel: Ung dam med tur)

 Se også 
 Sigrid Boos filmografi

 Referanser 

Eksterne lenker 



Kategori:Norske romanforfattere
kategori:Norske forfattere av ungdomsbøker
Kategori:Personer fra Oslo